**OBVESTILO O JAVNI RAZGRNITVI PREDLOGA MODELOV VREDNOTENJA NEPREMIČNIN**

Občane obveščamo, da bo v času uradnih ur **od 01.10.2019 do vključno 30.10.2019 v stavbi Občine Ilirska Bistrica, Bazoviška 14, 6250 Ilirska Bistrica - pisarni št. 3 (pritličje levo)** potekala **javna razgrnitev predloga modelov vrednotenja nepremičnin**, ki ga je pripravila Geodetska uprava Republike Slovenije.

Predlog modelov vrednotenja bo s 1.10.2019 dostopen tudi na **Portalu množičnega vrednotenja nepremičnin (Portal MVN)** na naslovu [www.mvn.e-prostor.gov.si](http://www.mvn.e-prostor.gov.si), kjer bodo objavljene tudi **poskusno izračunane vrednosti**, izračunane na osnovi objavljenega predloga modelov in podatkov nepremičnin v registru nepremičnin na dan 27.6.2019. Računalniški dostop do Portala MVN in spletne strani Geodetske uprave RS je občanom omogočen tudi v pisarni, kjer bo potekala javna razgrnitev.

**Javna predstavitev modelov vrednotenja** bo potekala v ponedeljek dne 14.10.2019, od 10.00 - 13.00 v prostorih Pretorske palače, Titov trg 3, Koper.

Vsi zainteresirani lahko **od 1. oktobra 2019 do 15. novembra 2019** podajo mnenja in pripombe k predlogu modelov vrednotenja, ki morajo biti ustrezno obrazložene (neobrazložena mnenja in pripombe se ne bodo obravnavale) in sicer:

* pripombe, ki se nanašajo na zarise vrednostnih con in višine vrednostnih ravni nepremičnin na območju naše občine pošljite na obrazcu **JR.MV-1** na naslov Občine Ilirska Bistrica, Bazoviška 14, 6250 Ilirska Bistrica, ali skeniranega na elektronski naslov obcina.ilirska-bistrica@ilirska-bistrica.si ali izpolnite obrazec v fizični obliki in ga oddate v sprejemni pisarni občine,
* vse ostale pripombe na modele vrednotenja pošljite na obrazcu **JR.MV-2** po pošti na naslov Geodetska uprava RS – Vrednotenje, p.p. 35, 1001 Ljubljana, ali skeniranega na elektronski naslov vrednotenje@gov.si.

Obrazca **JR.MV-1** in **JR.MV-2** sta dostopna na kraju javne razgrnitve ali na Portalu MVN. Šteje se, da je pri dajanju pripomb in predlogov z navedbo imena in priimka ali drugih osebnih podatkov dan pristanek za objavo teh podatkov v javno objavljenih stališčih do pripomb. Osebe, ki ne želijo, da se v stališču objavijo imena in priimki ali drugi osebni podatki, morajo to posebej navesti.

Dodatne informacije lahko občani pridobijo na tel. št. 080 20 09 - vsak delovni dan od 08.00 ure do 16.00 ure, elektronskem naslovu: vrednotenje@gov.si in poštnem naslovu Geodetska uprava RS-Vrednotenje, p.p. 35, 1001 Ljubljana.

 OBČINA ILIRSKA BISTRICA